L'Institut per al Desenvolupament i la Promoció de l'Alt Pirineu i Aran (IDAPA), organisme autònom del Departament de Política Territorial i Obres Públiques, creat i regulat per la Llei 28/2002, de 30 de desembre, té per objecte, d'acord amb l'article 2 de la seva Llei reguladora, el desenvolupament integral i la promoció de l'Alta Ribagorça, l'Alt Urgell, la Cerdanya, el Pallars Jussà, el Pallars Sobirà i Era Val d'Aran.
D'acord amb l'article 3 de la Llei esmentada, són funcions de l'Institut adoptar mesures per impulsar el desenvolupament dels diferents sectors d'activitat de l'Alt Pirineu i Aran, fomentar-ne la projecció i fer-ne conèixer els trets d'identitat, impulsar polítiques sostenibles de desenvolupament demogràfic i cohesió social que garanteixin infraestructures culturals i d'ensenyament presencial i a distància, i qualsevol altra funció que ajudi a assolir el desenvolupament integral i sostenible de l'Alt Pirineu i Aran.
En exercici d'aquestes funcions i per tal de poder assolir-ne l'objecte, es considera oportú obrir aquesta línia d'ajuts per mantenir col·laboració amb els ens locals, les associacions i entitats representatives de l'Alt Pirineu i Aran, en el camp del patrimoni i el desenvolupament local.
Per tot això, d'acord amb el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i la normativa bàsica estatal de la Llei 38/2003, de 17 de novembre, general de subvencions, i del seu Reglament de desenvolupament, aprovat pel Reial decret 887/2006, de 21 de juliol, i la resta de normativa aplicable,
Ordeno:.1 Fer pública la convocatòria per a l'any 2007 per a l'atorgament de subvencions en règim de concurrència competitiva per al foment d'activitats de formació i promoció del patrimoni cultural i el desenvolupament local a l'Alt Pirineu i Aran..2 Aprovar les bases per a l'atorgament d'aquestes subvencions que consten a l'annex d'aquesta Resolució..3 Aquesta convocatòria es finançarà amb càrrec a les posicions pressupostàries D/481000100/5420 (6.250,00 euros), D/482000100/5420 (6.250,00 euros) i D/460000100/5420 (12.500,00 euros) del pressupost de l'Institut per al Desenvolupament i la Promoció de l'Alt Pirineu i Aran.
La quantitat màxima que es destina a aquestes subvencions durant l'any 2007 és de 25.000 euros, i es distribueix de la següent manera:
Línia 1: ajuts a la gestió, protecció, promoció, recerca, formació i producció del patrimoni cultural i artístic de l'Alt Pirineu i Aran, amb una dotació màxima de 15.000 euros.
Línia 2: ajuts a projectes de desenvolupament local i a la promoció de la identitat pirinenca amb una dotació màxima de 10.000 euros.
Barcelona, 5 de setembre de 2007
Conseller de Política Territorial i Obres
President de l'Institut per al Desenvolupament i la Promoció de l'Alt Pirineu i Aran
1.1 Aquestes subvencions tenen per objecte el foment d'activitats de formació i promoció del patrimoni cultural i el desenvolupament local a l'Alt Pirineu i Aran.
1.2 Les activitats a què es fa referència en l'apartat anterior poden comprendre les següents actuacions:
Línia 1: la gestió, protecció, promoció, recerca, formació i producció del patrimoni cultural i artístic de l'Alt Pirineu i Aran, que comprèn:
a) Assistència a cursos i activitats formatives que es realitzin dins o fora de l'Alt Pirineu i Aran.
b) Organització d'activitats formatives.
c) Realització de treballs i organització d'actes i jornades.
Línia 2: projectes de desenvolupament local i de reforçament de la identitat pirinenca, que comprèn:
a) Esdeveniments relacionats amb la promoció socioeconòmica i no vinculats directament amb l'àmbit turístic.
b) Esdeveniments relacionats amb el reforçament de la identitat pirinenca.
c) Disseny, redacció i implementació de projectes de desenvolupament local no relacionats directament amb l'àmbit turístic.
d) Activitats de promoció i formació relacionades amb projectes de desenvolupament local.
e) Edició de publicacions de caràcter cultural, socioeconòmic i científic de l'Alt Pirineu i Aran..2 Beneficiaris
2.1 Poden sol·licitar aquestes subvencions els ajuntaments i els consells comarcals de l'Alt Pirineu i Aran.
També poden sol·licitar les subvencions les entitats jurídiques sense ànim de lucre de l'àmbit territorial de l'Alt Pirineu i Aran vinculades a activitats de formatives i de recerca, culturals i patrimonials que promoguin el desenvolupament local a l'Alt Pirineu i Aran.
2.2 Els beneficiaris no poden incórrer en cap dels supòsits previstos en l'article 13 de la Llei 38/2003, de 17 de novembre, general de subvencions..3 Sol·licituds
3.1 La presentació de les sol·licituds comporta la plena acceptació d'aquestes bases.
Així mateix, la presentació de la sol·licitud porta implícita l'autorització a l'òrgan gestor per a l'obtenció dels certificats d'estar al corrent de les obligacions tributàries directament de l'Administració competent llevat de la manifestació expressa en sentit contrari de la persona sol·licitant.
3.2 El lloc de presentació de les sol·licituds és el registre de l'Institut per al Desenvolupament i la Promoció de l'Alt Pirineu i Aran, plaça de la Creu, 1, 25620 Tremp, o bé en qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
3.3 El termini de presentació de sol·licituds finalitza als vint dies naturals a comptar de l'endemà de la publicació d'aquesta convocatòria al Diari Oficial de la Generalitat de Catalunya.
a) Identificació del sol·licitant i, si s'escau, acreditació de la representació que deté.
b) Quan el sol·licitant sigui un ajuntament o un consell comarcal, certificat de l'acord del ple pel qual s'aprova la realització de l'actuació, s'acull a la subvenció i es compromet a dur a terme les inversions necessàries.
c) En el cas de persones jurídiques, NIF de l'entitat que sol·liciti la subvenció i documentació que n'acrediti la personalitat jurídica.
d) Declaració responsable del compliment dels requisits establerts en els articles 32.1 i 32.2 de la Llei 1/1998, de 7 de gener, de política lingüística.
e) Declaració prevista en l'article 13.7 de la Llei 38/2003, de 17 de novembre, general de subvencions.
f) Declaració conforme està al corrent en el pagament d'obligacions tributàries amb la Generalitat de Catalunya i amb l'Administració general de l'Estat i d'obligacions socials amb la Tresoreria de la Seguretat Social.
g) Declaració del fet que en aquesta anualitat no s'han rebut altres subvencions pel mateix concepte o, si s'escau, import de la subvenció sol·licitada i/o concedida i l'ens concedent.
h) Pla de treball que defineixi els objectius, les activitats, el pressupost i el finançament per realitzar les activitats previstes en la sol·licitud, així com un informe amb els mitjans humans i materials disponibles per dur-les a terme.
i) Proposta de mitjans de difusió i publicitat de les activitats a subvencionar, que haurà de complir el que disposa la base 8.h).
j) En el supòsit que l'associació o entitat sol·licitant tingui més de 50 treballadors fixos, declaració expressa conforme es dóna ocupació a treballadors disminuïts en un percentatge mínim del 2% de la plantilla o declaració conforme s'apliquen les mesures alternatives d'acord amb el Reial decret 27/2000, de 14 de gener.
3.5 Aquesta documentació s'ha de presentar en original o fotocòpia compulsada.
3.6 Si la sol·licitud presenta defectes o inexactituds o omet algun dels documents exigibles, l'Institut per al Desenvolupament i la Promoció de l'Alt Pirineu i Aran requerirà la persona interessada perquè en el termini de deu dies hàbils esmeni el defecte o aporti els documents preceptius, amb la indicació que, si no ho fa així, es considerarà que desisteix de la seva petició i es dictarà la corresponent resolució de desistiment..4 Compatibilitat dels ajuts
5.1 El procediment de concessió és el de concurrència competitiva previst en l'article 22 de la Llei 38/2003, general de subvencions.
Pel que fa a les accions compreses en la línia 1:
b) Qualitat tècnica del projecte o memòria: fins a 4 punts.
c) Incidència de l'activitat en la dinamització del territori objecte de l'activitat: fins a 7 punts.
d) Incidència de l'activitat en la dinamització i la valorització del patrimoni del territori a l'efecte de l'actuació: fins a 6 punts.
Pel que fa a les accions compreses en la línia 2:
b) Incidència de l'activitat en la dinamització del territori objecte de l'activitat: fins a 7 punts.
c) Qualitat tècnica dels projectes i activitats plantejades: fins a 5 punts.
d) Qualitat tècnica i científica de les edicions a publicar: fins a 5 punts.
5.3 L'import de la subvenció es determinarà d'acord amb els següents criteris:
a) En el supòsit de les actuacions compreses en la línia 1, l'import màxim de les subvencions serà de 3.000 euros per sol·licitud.
b) En el supòsit de les actuacions compreses en la línia 2, l'import màxim de les subvencions serà de 1.500 euros per sol·licitud.
5.4 La subvenció es pot concedir per l'import total sol·licitat o bé per un import parcial, tenint en compte les disponibilitats pressupostàries i el nombre de sol·licituds presentades.
L'import de la subvenció en cap cas pot superar, aïlladament o conjuntament, el cost total de les operacions per a les quals es demana..6 Tramitació
6.1 L'òrgan instructor del procediment serà l'Institut per al Desenvolupament de l'Alt Pirineu i Aran (IDAPA).
a) El director o directora de l'Institut per al Desenvolupament i la Promoció de l'Alt Pirineu i Aran, que la presidirà.
b) Un/a tècnic/a de l'Institut per al Desenvolupament i la Promoció de l'Alt Pirineu i Aran, que actuarà com a secretari/ària.
c) Una persona en representació de la Federació de Municipis de Catalunya.
d) Una persona en representació de l'Associació Catalana de Municipis i Comarques.
La comissió es regirà en el seu funcionament per les disposicions aplicables als òrgans col·legiats de la Generalitat de Catalunya..7 Resolució
7.1 Correspon al president de l'Institut per al Desenvolupament i la Promoció de l'Alt Pirineu i Aran, a proposta del director, la resolució definitiva de les sol·licituds presentades, la qual s'ha d'emetre en el termini de quinze dies hàbils a comptar de l'endemà de la finalització del termini de presentació de les sol·licituds.
Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació, i de primera modificació dels articles 81, 82 i 83 de la Llei 13/1989, d'organització, procediment i règim jurídic de l'Administració de la Generalitat de Catalunya.
7.2 La resolució de concessió o denegació de la subvenció, degudament motivada, es notificarà individualment a l'interessat.
Així mateix, se'n donarà trasllat a la Comissió de Cooperació Local.
7.3 La resolució dictada exhaureix la via administrativa, i contra aquesta resolució, en el cas d'entitats sense ànim de lucre, es podrà interposar recurs potestatiu de reposició, de conformitat amb el que preveuen els articles 107.1, 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, davant el mateix òrgan que ha dictat l'acte impugnat, en el termini d'un mes comptador des de l'endemà de rebre la notificació.
Així mateix, contra aquesta resolució es pot interposar recurs contenciós administratiu, de conformitat amb el que preveuen l'article 116 de la Llei 30/1992, de 26 de novembre, i l'article 25 de la Llei 29/1998, de 13 de juliol, davant la Sala Contenciós Administrativa del Tribunal Superior de Justícia de Catalunya, en el termini de dos mesos comptadors des de l'endemà de rebre la notificació, sense perjudici que es pugui interposar qualsevol altre recurs que es consideri procedent i tenint en compte, pel que fa a les entitats locals, el que disposa l'article 44 de l'esmentada Llei 29/1988.
En el cas d'ajuntaments i consells comarcals, es pot interposar recurs contenciós administratiu, de conformitat amb el que preveu la Llei 29/1998, de 13 de juliol, reguladora de la jurisdicció contenciosa administrativa, davant la Sala Contenciosa Administrativa del Tribunal Superior de Justícia, en el termini de dos mesos comptadors des de l'endemà de rebre la notificació, sense perjudici del que disposa l'article 44 de l'esmentada Llei 29/1988.
7.4 L'Institut per al Desenvolupament i la Promoció de l'Alt Pirineu i Aran pot revisar el finançament atorgat i modificar la resolució de concessió en el cas d'alteració de les condicions o de l'obtenció concurrent d'altres subvencions.
7.5 Es donarà publicitat dels ajuts concedits mitjançant l'exposició de la relació d'aquests ajuts al tauler d'anuncis de l'Institut per al Desenvolupament i la Promoció de l'Alt Pirineu i Aran..8 Obligacions dels beneficiaris
Els beneficiaris de les subvencions assumeixen les obligacions establertes en l'article 95 del Text refós del a Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 de la Llei 38/2003, de 17 de novembre, general de subvencions i, específicament, les següents:
a) Realitzar l'activitat objecte de la subvenció amb anterioritat al 15 de novembre de 2007.
b) Justificar davant de l'Institut per al Desenvolupament i la Promoció de l'Alt Pirineu i Aran la realització de les activitats que en són l'objecte.
c) Sotmetre's a les actuacions de comprovació que corresponguin a l'Institut per al Desenvolupament i la Promoció de l'Alt Pirineu i Aran i a les de control de l'activitat que corresponguin a la Intervenció General de la Generalitat, a la Sindicatura de Comptes o a altres òrgans competents, tant estatals com comunitaris, aportant tota la informació que li sigui requerida en l'exercici de les actuacions anteriors.
e) Comunicar a l'Institut per al Desenvolupament i la Promoció de l'Alt Pirineu i Aran qualsevol alteració en les condicions que van motivar l'atorgament de la subvenció i, també, l'obtenció d'altres subvencions per a la mateixa finalitat.
h) Fer constar, en totes les actuacions de difusió i publicitat de l'activitat subvencionada, la participació de l'Institut per al Desenvolupament i la Promoció de l'Alt Pirineu i Aran en el seu finançament.
i) Procedir al reintegrament dels fons percebuts en els supòsits esmentats en l'article 10 d'aquesta Ordre..9 Justificació i pagament
9.1 El beneficiari haurà de justificar el compliment de la finalitat per a la qual se li atorga la subvenció abans del 30 de novembre de 2007.
L'Institut per al Desenvolupament i la Promoció de l'Alt Pirineu i Aran podrà ampliar aquest termini, a petició del beneficiari si aquest acredita, amb anterioritat a l'expressada data, la impossibilitat de donar compliment a aquesta obligació per causa justificada que no li sigui directament imputable.
9.2 La justificació s'ha de dur a terme mitjançant la presentació a l'Institut per al Desenvolupament i la Promoció de l'Alt Pirineu i Aran de la documentació següent:
Memòria descriptiva de les operacions realitzades amb càrrec a la subvenció atorgada, amb els seus costos totals.
Relació de factures indicant a quina operació s'imputen i expressant el cost total i desglossat.
La següent documentació acreditativa d'estar al corrent en el pagament d'obligacions tributàries amb la Generalitat de Catalunya i amb l'Administració general de l'Estat, llevat que se n'hagi autoritzat l'obtenció a l'òrgan gestor de conformitat amb el que estableix la base 3.1.
Certificació positiva de trobar-se al corrent en el compliment d'obligacions tributàries amb la Generalitat de Catalunya i l'Administració general de l'Estat.
En el cas d'empresaris subjectes al pagament de l'impost d'activitats econòmiques, document d'alta en aquest impost relatiu a l'exercici corrent en l'epígraf corresponent o bé darrer rebut de l'impost acompanyat d'una declaració responsable de no haver-se donat de baixa en la matrícula de l'impost.
En el cas d'empresaris inclosos en algun dels supòsits d'exempció de l'impost d'activitats econòmiques inclosos en l'article 83.1 de la Llei reguladora de les hisendes locals, una declaració responsable que especifiqui el supòsit legal d'exempció.
Certificació positiva de trobar-se al corrent en el compliment d'obligacions socials amb la Tresoreria de la Seguretat Social.
9.3 Els justificants i factures que han de presentar els beneficiaris s'han de referir a la totalitat del pressupost de l'activitat subvencionada, encara que la quantitat atorgada com a subvenció sigui inferior a aquella.
En cas contrari, es reduirà la subvenció en la proporció corresponent.
9.4 Quan les activitats hagin estat finançades, a més, amb fons propis o altres subvencions o recursos, haurà d'acreditar-se l'import, procedència i aplicació d'aquests fons.
9.5 Una vegada hagi estat revisada la correcta justificació de les subvencions atorgades, es tramitarà el pagament de les quantitats consignades en la resolució d'atorgament..10 Revisió i modificació
En el supòsit que es constati que s'han alterat les condicions que van donar lloc a l'atorgament de l'ajut, o bé que s'hagin obtingut altres ajuts, l'Institut per al Desenvolupament i la Promoció de l'Alt Pirineu i Aran podrà revisar els ajuts concedits i, especialment, modificar la resolució de concessió..11 Reintegrament
És procedent el reintegrament de les quantitats percebudes quan s'incorri en alguna de les causes previstes en l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions.
Així mateix, és procedent el reintegrament quan s'incompleixin els requisits establerts en els articles 32.1, 32.3 i 36.4 de la Llei 1/1998, de 7 de gener, de política lingüística..12 Règim jurídic
A aquestes subvencions els són d'aplicació, a més d'aquestes bases, els preceptes del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i els preceptes bàsics de la Llei 38/2003, de 17 de novembre, general de subvencions, i del Reglament de l'esmentada Llei, aprovat per Reial decret 887/2006, de 21 de juliol, com també la resta de normes de dret administratiu i, si no n'hi ha, les normes de dret privat.